hu hu hu en en hu hu en hu hu en en hu hu hu hu en hu en hu en hu en hu hu hu hu hu hu hu hu hu hu en hu en hu en hu hu hu hu hu hu en hu en hu en en hu hu hu hu hu hu en en en
DynEd School használati útmutató - DynEd Angol
Sima út az angol nyelvtudáshoz
Szeretettel üdvözlünk a  DynEd Angol Nyelvtanfolyamok világában. Ez a bejegyzés a DynEd tanfolyamokhoz tartozó letöltési és használati útmutató bevezető fejezete. A DynEd School használati útmutató megmutatja, hogyan tanulhatsz hatékonyan a DynEd School tanfolyamokkal, hogyan telepítsd és használd a szoftvereket, mit tegyél, ha technikai problémákba ütközöl.
Következő fejezet: DynEd telepítése számítógépre
Mit tartalmaz a DynEd School használati útmutató?
A DynEd School használati útmutató néhány bejegyzésen keresztül végigvezet a telepítés, használat, hatékony tanulás és problémamegoldás kérdésein. Célja, hogy átadja a módszertan belső logikáját és segítsen a magabiztos szoftver használatban.
A használati útmutató az alábbi fejezeteket tartalmazza:
DynEd School telepítése számítógépre
DynEd School telepítése okostelefonra, tabletre
A szintfelmérő teszt kitöltése
DynEd School tanulási útmutató
DynEd beszédfejlesztő gyakorlatok és beszédfelismerés használata
DynEd technikai problémák megoldása – segítség kérés
Ebben a bekezdésben néhány általános információt találsz, amire talán nincs is rögtön szükséged. Mégis hasznos, ha gyorsan átfutod őket.
A DynEd School egy előfizetéssel több eszközön is használható. Telepíthető számítógépre, mobiltelefonra, tabletre, így mindig azzal az eszközzel tanulhatsz, ami a leginkább kéznél van.
A tanulás előrehaladását a DynEd folyamatosan szinkronizálja egy központi szerverrel, így mindig ott folytatódik a tanulás, ahol az előző eszközön abbahagytad. Ehhez csak annyi kell, hogy az eszköz csatlakozzon az internethez.
Ha épp nincs internet, a DynEd szoftverek offline módban is használhatóak. Ha azonban egy eszköz két hétig nem szinkronizálta a rajta levő tanulási adatokat, úgy a következő elindításkor a DynEd aktív internet kapcsolatot kér a szinkronizáláshoz.
Korlátozás viszont, hogy ugyanarra az eszközre ugyanazt a tanfolyamot csak néhány alkalommal telepítheted. Ha egy tanfolyamot – pl. First English – egyszer telepítettél a mobiltelefonodra, majd letörölted, de később újra telepítenéd, ez az első néhány alkalommal lehetséges. Egy idő után azonban  “too many downloads”, azaz “túl sok letöltés” üzenetet fogsz kapni. Ezt követően ugyanazt a tanfolyamot már csak egy újabb eszközre – pl. egy másik telefonra – telepítheted. Ügyelj tehát arra, hogy minél kevesebbszer telepítsd újra ugyanazt a tanfolyamot ugyanarra az eszközre.
A tanfolyamok használata a hozzáférésed lejárata után már nem lehetséges. Bár a tanfolyamok továbbra is telepítve maradnak, de a szinkronizálás hiánya miatt legkésőbb az előfizetés lejárata után két héttel már nem tudod használni őket.
Ha kérdésed van a DynEd School szoftverek használatát illetően, fordulj bizalommal a DynEd tanárodhoz. Ő sok mindenben azonnal tud segíteni, vagy továbbítani tudja a kérdést a DynEd magyarországi képviselője, a CTI Education Kft. felé.
A DynEd School használati útmutató időnként aktualizálásra, bővítésre kerül, így egy idő után érdemes újra felkeresni.
Következő fejezet: DynEd School telepítése számítógépre
Categories: DynEd tanulási útmutató
DynEd School tanulási útmutató
DynEd beszédkészség fejlesztő gyakorlatok
A kaliforniai székhelyű DynEd Inc. 1989 óta fejleszt digitális angol nyelvi tananyagokat. Ez a vállalat készítette a világ legelső multimédiás nyelvoktató cd-jét is. Napjainkban az Egyesült Államokon kívül a Távol-Keleten, Törökországban és Dél-Amerikában több, mint 20 millió tanuló használja a DynEd anyagait. Európa több országában is akkreditált, hivatalos iskolai tananyag. Magyarországi forgalmazója a CTI Education Kft. A CTI Education 2015-ben alakult, feladata a DynEd tanfolyamok népszerűsítése, támogatása és a forgalmazói engedélyek továbbadása Magyarországon.
Kövess minket a Facebookon
Copyright: CTI Education Kft. 2022
HTML Snippets Powered By : XYZScripts.com